পাকিস্তানের কোনও স্টেডিয়ামে উড়ছে না ভারতের পতাকা!

ওয়েব ডেস্ক: আর কয়েকদিন পরেই পাকিস্তান ও দুবাইয়ে বসছে চ্যাম্পিয়ন্স ট্রফির (ICC Champions Trophy 2025) আসর। কিন্তু তার আগেই এক নতুন বিতর্কে (Controversy) জড়িয়ে পড়েছে আয়োজক দেশ পাকিস্তান (Pakistan)। সোশ্যাল মিডিয়ায় ভাইরাল হওয়া একাধিক ভিডিও (Viral Video) ঘিরে চাঞ্চল্য ছড়িয়েছে ক্রিকেট মহলে। ভিডিওটিতে দেখা যাচ্ছে, করাচির ন্যাশনাল স্টেডিয়ামে চ্যাম্পিয়ন্স ট্রফিতে অংশ নেওয়া দেশগুলির পতাকা উড়লেও সেখানে নেই ভারতের জাতীয় পতাকা। একই ঘটনা ঘটেছে লাহোরের গদ্দাফি স্টেডিয়ামেও।

No Indian Flag at Gaddafi Stadium ??#GaddafiStadium #PakistanCricket pic.twitter.com/bYiFn8bCLX

— Ahtasham Riaz (@ahtashamriaz22) February 8, 2025

চ্যাম্পিয়ন্স ট্রফি নিয়ে আইসিসি-র নিয়ম অনুযায়ী, প্রতিযোগিতায় অংশগ্রহণকারী প্রতিটি দেশের পতাকা টুর্নামেন্টের ম্যাচ আয়োজক স্টেডিয়ামগুলিতে থাকা বাধ্যতামূলক। এরই মধ্যে করাচি ও লাহোরের স্টেডিয়ামে ভারতের পতাকা না থাকার বিষয়টি ক্রিকেটপ্রেমীদের নজর কেড়েছে। যদিও পাকিস্তান ক্রিকেট বোর্ড এই বিষয়ে এখনও কোনও আনুষ্ঠানিক কোনো ব্যাখ্যা দেয়নি।

No Indian flag in Karachi: As only the Indian team faced security issues in Pakistan and refused to play Champions Trophy matches in Pakistan, the PCB removed the Indian flag from the Karachi stadium while keeping the flags of the other guest playing nations. pic.twitter.com/rjM9LcWQXs

— Arsalan (@Arslan1245) February 16, 2025

আরও পড়ুন: অনুশীলনে শিশুর মতো উচ্ছ্বাস কোহলির, কারণ কী?

করাচি স্টেডিয়ামের ভিডিও প্রকাশ্যে আসার পর থেকেই ক্রিকেটপ্রেমীদের মধ্যে ক্ষোভের সৃষ্টি হয়েছে। অনেকেই একে পিসিবি-র (PCB) কৌশলী প্রতিশোধ হিসেবে দেখছেন। যদিও ভিডিওটির সত্যতা যাচাই করা হয়নি, তবুও সোশ্যাল মিডিয়ায় এটি নিয়ে আলোচনা তুঙ্গে। এমনকি একই ধরনের আরেকটি ভিডিও লাহোরের গদ্দাফি স্টেডিয়াম থেকেও সামনে এসেছে, যেখানে ভারত ছাড়া বাকি সাতটি দেশের পতাকা দেখা গিয়েছে।

এই বিতর্কের মাঝেই আগ্রহের কেন্দ্রবিন্দুতে রয়েছে ২৩ ফেব্রুয়ারি হতে চলা ভারত-পাকিস্তান (IND vs PAK) ম্যাচ। চিরপ্রতিদ্বন্দ্বী দুই দলের লড়াই সবসময়ই উত্তেজনার পারদ চড়িয়ে দেয়। তবে এবার মাঠের বাইরের এই ঘটনা ম্যাচের উত্তেজনা আরও বাড়িয়ে দিয়েছে। বিসিসিআই (BCCI) বা আইসিসির পক্ষ থেকে এখনও পর্যন্ত এই বিষয়ে কোনো আনুষ্ঠানিক প্রতিক্রিয়া পাওয়া যায়নি।